pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองเลขาธิการนายกฯ ปฏิบัติหน้าที่โฆษกประจำสำนักนายกรัฐมนตรี เผย นายกรัฐมนตรีสั่งการ สนข. กำหนดจุดจอดรถต่าง ๆ รองรับอนาคตและรถไฟฟ้าที่กำลังการดำเนินการทั้งหมด
วันอังคารที่ 6 พฤศจิกายน 2561
รองเลขาธิการนายกฯ ปฏิบัติหน้าที่โฆษกประจําสํานักนายกรัฐมนตรี เผย นายกรัฐมนตรีสั่งการ สนข. กําหนดจุดจอดรถต่าง ๆ รองรับอนาคตและรถไฟฟ้าที่กําลังการดําเนินการทั้งหมด
นายพุทธิพงษ์ฯ รองเลขาธิการนายกรัฐมนตรี  ปฏิบัติหน้าที่โฆษกประจําสํานักนายกรัฐมนตรี เผย นายกรัฐมนตรีสั่งการสนข. กําหนดจุดจอดรถรองรับอนาคตและรถไฟฟ้าที่กําลังดําเนินการทั้งหมด และให้จัดทําแผนบริหารจัดการแก้ไขปัญหาจราจรในภาพรวมของ กทม. เพื่อเสนอครม.ต่อไป
วันนี้ (6 พ.ย.61) เวลา 15.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธาน นายพุทธิพงษ์ ปุณณกันต์ รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ได้เปิดเผยถึงข้อสั่งการของนายกรัฐมนตรีที่กล่าวต่อประชุม ครม. เกี่ยวกับเรื่องที่ได้เดินทางไปเปิดอุโมงค์​ทางลอดแยกรัชโยธิน โครงการรถไฟฟ้าสายสีเขียว ช่วงหมอชิต-สะพานใหม่-คูคต ณ บริเวณลานหลังคาอุโมงค์ แยกรัชโยธิน ถนนรัชดาภิเษกเมื่อวานนี้ (5 พฤศจิกายน 2561) ว่า นายกรัฐมนตรี ได้สั่งการให้สํานักงานนโยบายและแผนการขนส่งและจราจร (สนข.) ไปพิจารณาดําเนินการกําหนดจุดจอดรถต่าง ๆ ในบริเวณใกล้เคียงเพื่อรองรับอนาคตและรถไฟฟ้าที่กําลังอยู่ระหว่างการดําเนินการทั้งหมด รวมทั้ง ให้ สนข. สํารวจระบบ วิธีการแก้ไขปัญหาการจราจรในแยกอื่น ๆ ทั้งในส่วนของสี่แยก ทางลอด ทางแยก อุโมงค์ หรือการแก้ปัญหาโดยรวมให้ครบวงจร พร้อมให้จัดทําแผนบริหารจัดการแก้ไขปัญหาจราจรในภาพรวมของกรุงเทพมหานครให้แล้วเสร็จภายใน 3 เดือนก่อนนํารายงานเสนอต่อที่ประชุมคณะรัฐมนตรีต่อไป
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-"วราวุธ" รมว.ทส. ตรวจเยี่ยมให้กำลังใจและมอบนโยบายแก่กรมทรัพยากรธรณี
วันศุกร์ที่ 13 มีนาคม 2563
"วราวุธ" รมว.ทส. ตรวจเยี่ยมให้กําลังใจและมอบนโยบายแก่กรมทรัพยากรธรณี
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เดินทางไปตรวจเยี่ืยมให้กําลังใจและมอบนโยบายการดําเนินงานแก่กรมทรัพยากรธรณี
"วราวุธ" รมว.ทส. ตรวจเยี่ยมให้กําลังใจและมอบนโยบายแก่กรมทรัพยากรธรณี
วันนี้ (13 มีนาคม 2563) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เดินทางไปตรวจเยี่ืยมให้กําลังใจและมอบนโยบายการดําเนินงานแก่กรมทรัพยากรธรณี โอกาสนี้ นายสมหมาย เตชวาล อธิบดีกรมทรัพยากรธรณี นําคณะผู้บริหาร ข้าราชการ พนักงาน และเจ้าหน้าที่สังกัดกรมทรัพยากรธรณี ร่วมให้การต้อนรับและรับมอบนโยบายฯ จากรัฐมนตรีว่าการกระทรวงทรัพยากรธรรมชาติและสิ่งแวดล้อม ดังนี้
1. เร่งดําเนินการจัดทําแผนที่ศักยภาพแร่ของประเทศไทยให้แล้วเสร็จ
2. ให้บูรณาการการทํางานร่วมกันกับหน่วยงานภายในสังกัดกระทรวงทรัพยากรธรรมชาติและสิ่งแวดล้อม
เพื่อประโยชน์สุขของประชาชนและประเทศชาติ
3. ขอให้เจ้าหน้าทุกท่านศึกษาและเรียนรู้บทบาทอํานาจหน้าที่ของทุกหน่วยงานในสังกัดกระทรวงทรัพยากรธรรมชาติและสิ่งแวดล้อม เพื่อบูรณาการการทํางานร่วมกันในทุกภาคส่วน
4. ขอให้เร่งรัดการจัดซื้อจัดจ้างและการเบิกจ่ายงบประมาณ ปี 2563 ให้เป็นไปตามระยะเวลาที่กําหนดและมีประสิทธิภาพสูงสุด
5. ส่งเสริมงานด้านการประชาสัมพันธ์เชิงรุก เพื่อสร้างความรับรู้ความเข้าใจสู่เยาวชนและประชาชน โดยเฉพาะในเรื่องพิพิธภัณฑ์
รัฐบาลไทย-ข่าวทำเนียบรัฐบาล-อนุทิน จับมือ สาธิต เอาผิดผู้รับเหมาทิ้งงาน ที่สร้างความเสียหายให้กระทรวงสาธารณสุข
วันพฤหัสบดีที่ 8 สิงหาคม 2562
อนุทิน จับมือ สาธิต เอาผิดผู้รับเหมาทิ้งงาน ที่สร้างความเสียหายให้กระทรวงสาธารณสุข
อนุทิน จับมือ สาธิตเอาผิดผู้รับเหมาทิ้งงาน ที่สร้างความเสียหายให้กระทรวงสาธารณสุข เรียกคืนเงินที่ควรเป็นของชาติ สาเหตุการทิ้งงานส่วนใหญ่มาจากการแข่งขันเสนอราคาที่ต่ําเพื่อให้ได้งาน รวมทั้งการจ้างบริษัทอื่นมาทํางานแทน
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวกับผู้บริหารกระทรวงสาธารณสุขในการประชุมผู้บริหารระดับสูงกระทรวงสาธารณสุขว่า ได้มอบให้ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ที่ท่านเป็นนักกฎหมาย ช่วยจัดการปัญหาผู้รับเหมาทิ้งงาน ที่ทําให้เกิดความเสียหายในกระทรวงสาธารณสุข การบริการประชาชนไม่เป็นไปตามแผนที่วางไว้ โดยในปีงบประมาณ 2562 พบการทิ้งงาน ในวงเงินกว่า 653ล้านบาท เป็นการก่อสร้างประเภทปีเดียว 10 รายการ และผูกพัน 10รายการ สาเหตุจากผู้รับจ้างขาดสภาพคล่อง ขาดแคลนแรงงาน ส่วนหนึ่งมาจากการแข่งขันเสนอราคาที่ต่ําเพื่อให้ได้งาน รวมทั้งการจ้างบริษัทอื่นมาทํางานแทน จึงมีปัญหาการทิ้งงานเกิดขึ้น
“ผมและรมช.สธ. จะร่วมกันติดตามเพื่อเรียกคืนเงินที่ควรเป็นของชาติและจะจัดการอย่างเข้มงวดไม่ให้เกิดปัญหาในลักษณะนี้อีก” นายอนุทินกล่าว
****************************** 8 สิงหาคม 2562
รัฐบาลไทย-ข่าวทำเนียบรัฐบาล-“มิติใหม่ เหมืองแร่ไทย : ก้าวสู่หลักธรรมาภิบาลและเป็นมิตรต่อสิ่งแวดล้อม”
วันอังคารที่ 13 กุมภาพันธ์ 2561
“มิติใหม่ เหมืองแร่ไทย : ก้าวสู่หลักธรรมาภิบาลและเป็นมิตรต่อสิ่งแวดล้อม”
“มิติใหม่ เหมืองแร่ไทย : ก้าวสู่หลักธรรมาภิบาลและเป็นมิตรต่อสิ่งแวดล้อม”
กระทรวงทรัพยากรธรรมชาติและสิ่งแวดล้อม กระทรวงอุตสาหกรรม และกลุ่มผู้ประกอบการเหมืองแร่ ร่วมประชุมสัมมนาวิชาการ “มิติใหม่ เหมืองแร่ไทย : ก้าวสู่หลักธรรมาภิบาลและเป็นมิตรต่อสิ่งแวดล้อม” (Thailand Green and Smart Mining Forum 2018) พร้อมทั้งร่วมประกาศเจตนารมณ์ในการพัฒนาเหมืองแร่ที่ยึดหลักธรรมาภิบาลและเป็นมิตรกับสิ่งแวดล้อม
อีกทั้งร่วมกันรับทราบข้อมูลความรู้เกี่ยวกับแผนแม่บทการบริหารจัดการแร่พ. ศ. 2560 - 2564 พระราชบัญญัติแร่ พ. ศ. 2560 และการดําเนินงานด้านการปฏิรูประบบบริหารจัดการแร่ของประเทศไทย ซึ่งมีการคํานึงถึงสุขภาพของประชาชน วิถีชีวิตของชุมชนและสิ่งแวดล้อม
โดยกิจกรรมในวันนี้ (12กุมภาพันธ์ 2561) นอกจากมีพิธีการประกาศเจตนารมณ์การเป็นเหมืองแร่ มีธรรมาภิบาลและเป็นมิตรต่อสิ่งแวดล้อมของกิจการเหมืองแร่ไทย และการลงนามประกาศเจตนารมณ์ร่วมเป็นเหมืองแร่มีธรรมาภิบาลและเป็นมิตรต่อสิ่งแวดล้อม ระหว่าง สภาการเหมืองแร่ สมาคมอุสาหกรรมปูนซีเมนต์ไทย สมาคมอุตสาหกรรมย่อยหินไทย การไฟฟ้าผลิตแห่งประเทศไทย และผู้ประกอบการกิจการเหมืองแร่แล้ว ยังมีการจัดแสดงนิทรรศการผลงานและแนวทางการทํางานจากผู้ประกอบการเหมืองแรกที่ได้รับรางวัลการดูแลรักษาสิ่งแวดล้อมหรือมีการประกอบกิจการที่ดี เพื่อเป็นตัวอย่างแก่ผู้ประกอบการเหมืองแร่รายอื่น ๆ ตลอดจนมีการบรรยายให้ความรู้การเสวนาทางวิชาการ โดยผู้บริหารและผู้ทรงคุณวุฒิจากหน่วยงานที่เกี่ยวข้อง ซึ่งในโอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้เกียรติเป็นประธานเปิดการประชุมฯ พร้อมทั้งบรรยายในหัวข้อ “มิติใหม่ เหมืองแร่ไทย : ก้าวสู่หลักธรรมาภิบาลและเป็นมิตรต่อสิ่งแวดล้อม” ภายใต้แผนแม่บทการบริหารจัดการแร่ พ.ศ. 2560 – 2564 ณ โรงแรมรามา การ์เดนส์ กรุงเทพมหานคร อีกด้วย
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ หารือบังกลาเทศร่วมมือขับเคลื่อนนโยบายด้านดิจิทัล
วันศุกร์ที่ 19 พฤษภาคม 2560
รมว.กระทรวงดิจิทัลฯ หารือบังกลาเทศร่วมมือขับเคลื่อนนโยบายด้านดิจิทัล
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมหารือทวิภาคีกับ นายซูนาด อาเมด พาลัค (H.E. Mr. Zunaid Ahmed Palak) รัฐมนตรีว่าการกระทรวงไปรษณีย์ โทรคมนาคม และเทคโนโลยีสารสนเทศแห่งสาธารณรัฐประชาชนบังกลาเทศ พร้อมด้วย นางไซดา มูนา ทัสนีม (H.E. Ms. Saida Muna Tasneem) เอกอัครราชทูตสาธารณรัฐประชาชนบังกลาเทศประจําประเทศไทย โดยได้มีการแลกเปลี่ยนข้อมูลเกี่ยวกับการดําเนินนโยบายด้านดิจิทัล อาทิ การพัฒนาโครงสร้างพื้นฐาน การมีส่วนร่วมของภาคเอกชน ทรัพยากรมนุษย์ กฎหมายที่เกี่ยวข้อง รวมถึงการดําเนินนโยบายส่งเสริมธุรกิจสตาร์ตอัพ (Startup) และโครงการดิจิทัลพาร์คไทยแลนด์ (Digital Park Thailand) เป็นต้น ซึ่งประเด็นการหารือดังกล่าว มีทิศทางเดียวกันกับนโยบายด้านดิจิทัล (Digital Bangladesh) ของสาธารณรัฐประชาชนบังกลาเทศ ทั้งนี้ ทั้งสองฝ่ายได้เห็นชอบให้มีคณะทํางานร่วมกันเพื่อพิจารณาในรายละเอียดเกี่ยวกับประเด็นที่ไทยและบังกลาเทศจะสามารถร่วมมือด้านดิจิทัลที่เป็นรูปธรรมต่อไป เมื่อวันที่ 18 พฤษภาคมที่ผ่านมา ณ ห้องประชุม สํานักงานรัฐบาลอิเล็กทรอนิกส์ (องค์การมหาชน) อาคารบางกอกไทยทาวเวอร์ ถนนรางน้ํา กรุงเทพฯ
*****************
รัฐบาลไทย-ข่าวทำเนียบรัฐบาล-ทส. เตรียมโครงการจ้างงานให้กับประชาชนที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID – 19) [กระทรวงทรัพยากรธรรมชาติและสิ่งแวดล้อม]
วันศุกร์ที่ 29 พฤษภาคม 2563
ทส. เตรียมโครงการจ้างงานให้กับประชาชนที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID – 19) [กระทรวงทรัพยากรธรรมชาติและสิ่งแวดล้อม]
ทส. เตรียมโครงการจ้างงานให้กับประชาชนที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID – 19)
วันนี้ (29 พฤษภาคม 2563) เวลา 09.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ทส.) เป็นประธานการประชุมเพื่อซักซ้อมการดําเนินงานโครงการจ้างงานให้กับประชาชนที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID – 19) ณ ห้องประชุมชั้น 17 อาคารกระทรวงทรัพยากรธรรมชาติและสิ่งแวดล้อม โดยมีคณะผู้บริหาร ทส. ที่เกี่ยวข้องเข้าร่วมประชุมฯ เพื่อพิจาณาเกี่ยวกับรายละเอียดโครงการจ้างงานให้แก่ประชาชนที่ได้รับผลกระทบจากสถานการณ์ COVID -​19 ทั้งในส่วนของสํานักงานปลัดกระทรวงทรัพยากรธรรมชาติและสิ่งแวดล้อม กรมป่าไม้ กรมอุทยานแห่งชาติ สัตว์ป่า และพันธุ์พืช และกรมทรัพยากรทางทะเลและชายฝั่ง ทั้งนี้ เพื่อให้ประชาชนที่ได้รับผลกระทบจากสถานการณ์ COVID-19 มีอาชีพมีรายได้และมีส่วนในการร่วมดูแล รักษา และฟื้นฟูทรัพยากรธรรมชาติและสิ่งแวดล้อมในพื้นที่
รัฐบาลไทย-ข่าวทำเนียบรัฐบาล-“บิ๊กอู๋”คลอดมาตรการดูแลแรงงานไทยในเกาหลี ปลอดภัย มีประสิทธิภาพ ไม่ถูกหลอก
วันพุธที่ 3 ตุลาคม 2561
“บิ๊กอู๋”คลอดมาตรการดูแลแรงงานไทยในเกาหลี ปลอดภัย มีประสิทธิภาพ ไม่ถูกหลอก
รมว.แรงงาน เข้มมาตรการดูแลแรงงานไทยที่ไปทํางานในเกาหลีใต้ เน้นย้ําต้องได้รับการดูแลอย่างดีที่สุดจากรัฐบาลไทย แรงงานที่จะไปทํางานใหม่ต้องมีประสิทธิภาพ มีฝีมือ ได้ภาษา ได้รับการคุ้มครอง เร่งสร้างการรับรู้ป้องกันการถูกหลอกลวง
เมื่อวันที่ 3 ตุลาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยถึงการจัดส่งแรงงานไทยไปทํางานในสาธารณรัฐเกาหลี ภายใต้ระบบการจ้างแรงงานต่างชาติ (Employment Permit System: EPS) ณ ห้องประชุม ศ.นิคม จันทรทุร ชั้น 5 กระทรวงแรงงาน ว่า ปัจจุบันมีแรงงานไทยไปทํางานในต่างประเทศจํานวนประมาณ 400,000 คน สามารถส่งเงินกลับประเทศปีละประมาณ 126,000 ล้านบาท ขณะที่มีแรงงานไทยส่วนใหญ่นิยมไปทํางานในเกาหลีใต้เนื่องจากทางการเกาหลีใต้มีความต้องการแรงงานไทยเป็นจํานวนมาก แรงงานมีฝีมือ มีความขยัน มีวินัย ประกอบกับแรงงานได้รับค่าจ้างที่สูงเดือนละประมาณ 40,000 – 60,000 บาท โดยปัจจุบันมีแรงงานไทยอยู่ในเกาหลีใต้ประมาณ 188,202 คน เป็นแรงงานถูกกฎหมาย 66,010 คน เป็นการจัดส่งโดยรัฐ (EPS) จํานวน 24,158 คน แรงงานผิดกฎหมาย โดยอยู่เกินกําหนด และลักลอบทํางานโดยใช้วีซ่าท่องเที่ยวประมาณ 122,000 คน โดยประเทศไทยได้รับโควตาในการจัดส่งแรงงานปีละ 5,000 คน
พล.ต.อ.อดุลย์ฯ กล่าวต่อว่า กระทรวงแรงงานได้กําหนดไว้ 3 มาตรการในการจัดส่งแรงงานไปทํางานในสาธารณรัฐเกาหลี ได้แก่ แรงงานที่ไปทํางานในเกาหลีทั้งที่ถูกต้องและไม่ถูกต้องจะได้รับการดูแลจากรัฐบาลไทยอย่างดีที่สุด โดยได้มอบหมายให้อัครราชทูตที่ปรึกษาฝ่ายแรงงาน ณ กรุงโซล จัดทําทะเบียนของแรงงาน
ที่ไปทํางานอย่างถูกต้องและลักลอบเข้าทํางานเพื่อเป็นฐานข้อมูลในการบริหารจัดการแรงงาน และจัดระบบการประสานงานอํานวยความสะดวกแก่แรงงานไทยที่ประสงค์จะเดินทางกลับประเทศ โดยทางการเกาหลีใต้เปิดโอกาสให้แรงงานที่ลักลอบทํางานผิดกฎหมายเดินทางกลับประเทศไทยได้โดยสมัครใจตั้งแต่วันที่ 1 ต.ค. 61 – 31 มี.ค. 62 โดยไม่ส่งรายชื่อให้ทางราชการ ทั้งนี้ ทางการเกาหลีจะดําเนินการปราบปรามจับกุมตั้งแต่วันที่ 1 พ.ย.61 และจะถูกส่งกลับและห้ามเข้าประเทศเกาหลีใต้เป็นเวลา 10 ปี
รมว.แรงงาน ยังได้มอบหมายให้กรมการจัดหางานตั้งศูนย์รองรับแรงงานไทยที่เดินทางกลับจากเกาหลีใต้ เพื่อเป็นศูนย์ให้คําปรึกษา แนะแนว จัดสรรตําแหน่งงานว่างรองรับ สําหรับแรงงานที่จะเดินทางไปทํางานในสาธารณรัฐเกาหลีจะหารือกับทางการเกาหลีเพื่อเพิ่มโควตาการจัดส่งแรงงานมากขึ้น โดยเฉพาะแรงงานผู้หญิง โดยก่อนการไปทํางานจะได้รับการพัฒนาทักษะฝีมือ การอบรมภาษาให้สอดคล้องกับความต้องการของนายจ้าง กฎหมาย มีการคุ้มครองจากระบบประกันสังคม นอกจากนี้ ยังมีมาตรการในการป้องกันการถูกหลอกลวงโดยหารือกับกระทรวงการต่างประเทศเพื่อสร้างการรับรู้ประชาสัมพันธ์ให้แรงงานไปทํางานอย่างถูหต้อง มีฐานข้อมูลของบริษัทจัดหางาน มีมาตรการทางกฎหมายและการตรวจตราที่สนามบินอย่างเข้มงวดขึ้นอีกด้วย
--------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
3 ตุลาคม 2561
รัฐบาลไทย-ข่าวทำเนียบรัฐบาล-คณะกรรมการอำนวยการ ฯ มีมติเลื่อนการแข่งขันรถจักรยานยนต์ชิงแชมป์โลก รายการ โมโต จีพี ออกไปก่อน
วันจันทร์ที่ 2 มีนาคม 2563
คณะกรรมการอํานวยการ ฯ มีมติเลื่อนการแข่งขันรถจักรยานยนต์ชิงแชมป์โลก รายการ โมโต จีพี ออกไปก่อน
คณะกรรมการอํานวยการ ฯ มีมติเลื่อนการแข่งขันรถจักรยานยนต์ชิงแชมป์โลก รายการ โมโต จีพี ออกไปก่อน
วันนี้ (2 มีนาคม 2563) เวลา 09.30 น. ณ ห้องประชุม 302 ตึกบัญชาการ 1 ทําเนียบรัฐบาลนายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข เป็นประธานการประชุมคณะกรรมการอํานวยการจัดการแข่งขันรถจักรยานยนต์ชิงแชมป์โลก รายการโมโตจีพี ประจําปี 2562-2563 (2 ปี) ครั้งที่ 2/2563 พร้อมด้วยนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ร่วมกับหน่วยงานที่เกี่ยวข้อง โดยนางสาวไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สาระสําคัญของการหารือโดยที่ประชุมมีมติให้เลื่อนการแข่งขันรถจักรยานยนต์ชิงแชมป์โลก รายการ โมโต จีพี ในวันที่ 20-22 มีนาคม นี้ ออกไปก่อน
ประธานได้แจ้งให้ที่ประชุมรับทราบว่า เนื่องจากในขณะนี้ประเทศไทยและทั่วโลกได้มีสถานการณ์การณ์ไวรัสโควิด 19 (COVID-19) ทําให้การจัดกิจกรรม โครงการ หรือการจัดงานต่าง ๆ ในช่วงนี้ ที่เกี่ยวข้องกับการเดินทางต่างประเทศ หรือมีการชุมนุมของคนจํานวนมากมารวมตัวกันเท่ากับเป็นการสร้างความเสี่ยงและโอกาสให้เกิดการแพร่ระบาดของโรคโควิด-19 ได้ง่ายยิ่งขึ้น ซึ่งสวนทางกับนโยบายของรัฐบาลและนโยบายของนายกรัฐมนตรี ที่ให้ความสําคัญอย่างยิ่งในการดูแลและป้องกันสุขภาพประชาชนไทยเป็นสําคัญยิ่ง ประกอบกับกรมควบคุมโรค กระทรวงสาธารณสุข ได้ประกาศให้โรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID -19)) เป็นโรคติดต่ออันตรายตามพระราชบัญญัติโรคติดต่อ พ.ศ. 2558 เพื่อประโยชน์ในการเฝ้าระวัง ป้องกัน และควบคุมโรคติดต่ออันตราย การ จึงขอให้ที่ประชุมหารืออย่างรอบคอบ
ทั้งนี้ นายโชติ ตราชู ปลัดกระทรวงการท่องเที่ยวและกีฬา ในฐานะกรรมการและเลขานุการได้เสนอว่าสถานการณ์การระบาดของไวรัสโควิด 19 (COVID-19) ที่เกิดขึ้นในหลายๆประเทศ นอกเหนือประเทศจีน จึงสมควรให้การจัดการแข่งขันรถจักรยานชิงแชมป์โลก รายการ โมโต จีพี ประจําปี 2563 ตามปฏิทินการแข่งขันเป็นสนามที่ 2 ระหว่างวันที่ 20-22 มีนาคม 2563 ณ สนามช้างอนเตอร์เนชั่นแนลเซอร์กิต จังหวัดบุรีรัมย์ เลื่อนออกไปก่อน มอบหมายให้การกีฬาแห่งประเทศไทยเจรจากับเจ้าของลิขสิทธ์ต่อไป
รองนายกรัฐมนตรีย้ําถึงความปลอดภัยของพี่น้องประชาชนไทยถือเป็นเรื่องอันดับหนึ่ง ที่นโยบายรัฐบาลและนายกรัฐมนตรีให้ความสําคัญคํานึงถึง จึงเห็นควรตามมติที่ประชุมให้เลื่อนการแข่งขันออกไปก่อน ส่วนจะให้มีการจัดงานวันไหนนั้น จะต้องติดตามสถานการณ์ของโรคไวรัสโควิด 19 ต่อไป โดยมอบหมายให้การกีฬาแห่งประเทศไทยเจรจาเจ้าของลิขสิทธิ์ เน้นถึงความจําเป็นเนื่องจากเป็นเหตุการณ์ที่หลีกเลี่ยง ซึ่งไทยก็เสียหายจากการสูญเสียโอกาสด้วย
........................................
รัฐบาลไทย-ข่าวทำเนียบรัฐบาล-รมว.วธ. ขอบคุณจุฬาราชมนตรีออกมาตรการตามหลักศาสนาอิสลามป้องกันโควิด-๑๙ เน้นปฏิบัติปลอดภัย-ถูกต้องตามประกาศสาธารณสุข
วันพุธที่ 22 เมษายน 2563
รมว.วธ. ขอบคุณจุฬาราชมนตรีออกมาตรการตามหลักศาสนาอิสลามป้องกันโควิด-๑๙ เน้นปฏิบัติปลอดภัย-ถูกต้องตามประกาศสาธารณสุข
รมว.วธ. ขอบคุณจุฬาราชมนตรีออกมาตรการตามหลักศาสนาอิสลามป้องกันโควิด-๑๙ เน้นปฏิบัติปลอดภัย-ถูกต้องตามประกาศสาธารณสุข
รมว.วธ. ขอบคุณจุฬาราชมนตรีออกมาตรการตามหลักศาสนาอิสลามป้องกันโควิด-๑๙
เน้นปฏิบัติปลอดภัย-ถูกต้องตามประกาศสาธารณสุข
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตนได้นําคณะผู้บริหารกระทรวงวัฒนธรรม (วธ.) เข้าเยี่ยมคารวะนายอาศิส พิทักษ์คุมพล จุฬาราชมนตรี เพื่อขอบคุณจุฬาราชมนตรี
ในนามรัฐบาลที่ให้ความร่วมมือกับหน่วยงานภาครัฐในการออกมาตรการที่เป็นไปตามหลักการศาสนาอิสลามในการป้องกันการแพร่ระบาดของโรคติดเชื้อไวรัสโคโรนา ๒๐๑๙ (COVID 19)นอกจากนี้ยังได้หารือเรื่องมาตรการป้องกันการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ในเดือนรอมฎอน ซึ่งเป็นช่วงที่ประชาชนชาวมุสลิมต้องปฏิบัติศาสนกิจการถือศีลอดและทํากิจกรรมต่างๆ โดยจะมีการรวมตัวของประชาชนชาวมุสลิมจํานวนมากในมัสยิด เคหสถาน หรือสถานที่จัดกิจกรรม ซึ่งเสี่ยงต่อการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ทั้งนี้ ที่ผ่านมาสํานักจุฬาราชมนตรีได้ออกประกาศจุฬาราชมนตรี เรื่อง มาตรการป้องกันการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ว่าด้วย การปฏิบัติศาสนกิจในเดือนรอมฎอน ประจําปีฮิจเราะห์ศักราช ๑๔๔๑ (พ.ศ. ๒๕๖๓) เพื่อเป็นแนวทางในการปฏิบัติศาสนกิจของประชาชนชาวมุสลิม อาทิ
งดการจัดเลี้ยงอาหารละศีลอดที่มัสยิด เคหสถาน หรือสถานที่ที่จัดเตรียมไว้ สามารถจัดทําอาหารที่บ้านแล้วแจกจ่ายให้แก่เพื่อนบ้านและญาติแทนการจัดเลี้ยง งดถ่มน้ําลายในสถานที่สาธารณะโดยเด็ดขาด การถือศีลอดเดือนรอมฎอนให้ถือปฏิบัติตามที่ศาสนากําหนด เป็นต้น
นายอิทธิพล กล่าวว่า ทั้งนี้ ที่ประชุมสํานักจุฬาราชมนตรีได้รายงานว่า คณะกรรมการอิสลามประจํา ๕ จังหวัดชายแดนภาคใต้ได้มีการประชุมร่วมกันเพื่อนําข้อเสนอขอผ่อนปรนข้อปฏิบัติตามมาตรการดังกล่าวในบางเรื่อง ซึ่งสํานักจุฬาราชมนตรีได้พิจารณาแล้วว่าสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) ในปัจจุบัน
รัฐบาลไทย-ข่าวทำเนียบรัฐบาล-พิธีเปิดกิจกรรมตามโครงการ “เราทำความ ดี ด้วยหัวใจ” ของสำนักงานปลัดกระทรวงกลาโหม
วันศุกร์ที่ 22 ธันวาคม 2560
พิธีเปิดกิจกรรมตามโครงการ “เราทําความ ดี ด้วยหัวใจ” ของสํานักงานปลัดกระทรวงกลาโหม
พิธีเปิดกิจกรรมตามโครงการ “เราทําความ ดี ด้วยหัวใจ”
พลเอก วิสุทธิ์ นาเงิน รองปลัดกระทรวงกลาโหม เป็นประธานในพิธีเปิดกิจกรรมตามโครงการ “เราทําความ ดี ด้วยหัวใจ” ของสํานักงานปลัดกระทรวงกลาโหม เพื่อให้สอดคล้องกับแนวทางของศูนย์อํานวยการใหญ่โครงการจิตอาสาตามแนวพระราชดําริ รวมพลังประชาชนในการสร้างความสามัคคีและเสียสละเพื่อส่วนรวมในการพัฒนาสังคมของประเทศไทย โดยให้ราชองครักษ์เวร CAT-904 จิตอาสาเป็นเเกนนําให้กับกําลังพลจิตอาสาและประชาชนจิตอาสาในพื้นที่ต่างๆ ทั่วประเทศ ทํากิจกรรมต่างๆ ที่เป็นประโยชน์ต่อสังคม สําหรับกิจกรรมในครั้งนี้ ทางสํานักงานปลัดกระทรวงกลาโหม กําลังพลจิตอาสา ได้ร่วมกับประชาชนจิตอาสา ทําความสะอาดและปรับปรุงภูมิทัศน์ชุมชนให้สวยงาม ในวันศุกร์ที่ ๒๒ ธันวาคม ๒๕๖๐ เวลา ๐๙๐๐ - ๑๒๐๐ นาฬิกา ณ พื้นที่ชุมชนริมคลองบางจาก และชุมชนบ้านสวนร่วมพัฒนา
รัฐบาลไทย-ข่าวทำเนียบรัฐบาล-ไทย-เกาหลีใต้ พร้อมสนับสนุนการเรียนรู้ทางด้านภาษาระหว่างกัน เพื่อเสริมสร้างสายสัมพันธ์ของสองประเทศ
วันจันทร์ที่ 2 กันยายน 2562
ไทย-เกาหลีใต้ พร้อมสนับสนุนการเรียนรู้ทางด้านภาษาระหว่างกัน เพื่อเสริมสร้างสายสัมพันธ์ของสองประเทศ
ไทย-เกาหลีใต้ พร้อมสนับสนุนการเรียนรู้ทางด้านภาษาระหว่างกัน เพื่อเสริมสร้างสายสัมพันธ์ของสองประเทศ
วันนี้ (2 กันยายน 2562) เวลา 15.30 น. ณ โรงแรมชาเทรียม ริเวอร์ไซด์ กรุงเทพฯ รองศาสตราจารย์ นราพร จันทร์โอชา ภริยานายกรัฐมนตรี และมาดาม คิม จอง-ซุก ภริยาประธานาธิบดีแห่งสาธารณรัฐเกาหลี เป็นแขกเกียรติยศในงานการแข่งขันกล่าวสุนทรพจน์ภาษาเกาหลี ระดับมัธยมศึกษาและอุดมศึกษาแห่งประเทศไทย โดยมี นางสาวยู อึน-ฮเยรองนายกรัฐมนตรีและรัฐมนตรีว่าการกระทรวงศึกษาธิการสาธารณรัฐเกาหลี นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เลขาธิการและรองเลขาธิการสํานักงานคณะกรรมการการศึกษาขั้นพื้นฐาน (สพฐ.) ผู้อํานวยการศูนย์การศึกษาเกาหลี (KEC) และ นักเรียน นักศึกษา ครู และอาจารย์ จากโรงเรียนและสถาบันที่มีการเรียนการสอนภาษาเกาหลีเข้าร่วม กว่า 180 คน
โดยในงาน ภริยานายกรัฐมนตรี และภริยาประธานาธิบดีแห่งสาธารณรัฐเกาหลีได้พบปะพูดคุยกับนักเรียน นักศึกษา และอาจารย์ไทยที่มีการเรียนการสอนภาษาเกาหลี จากนั้นได้เยี่ยมชมนิทรรศการผลงานการจัดการเรียนการสอนภาษาเกาหลีในประเทศไทยโดยรองเลขาธิการ สพฐ. เป็นผู้นําชม
ในการนี้ภริยานายกรัฐมนตรีแสดงความยินดีแก่ทีมที่ได้รับรางวัล พร้อมเน้นย้ําความสําคัญของการศึกษาภาษาต่างประเทศ ว่าเป็นกุญแจที่ทําให้สามารถเข้าถึงสังคม วัฒนธรรม และวิถีชีวิตของประเทศอื่น ๆ และโลกโดยรวมได้ดียิ่งขึ้น ตลอดจนสร้างโอกาสใหม่ ๆ ต่อตนเองและประเทศไทย ทั้งนี้ความสัมพันธ์ของทั้งสองฝ่ายมีพัฒนาการทั้งในระดับรัฐบาลและประชาชน ปัจจุบันคนไทยหันมาให้ความสนใจในการศึกษาภาษาเกาหลีมากยิ่งขึ้น จากกระแส K-POP ที่เข้ามาแพร่หลายในประเทศไทย ไม่ว่าจะเป็นภาพยนตร์ เพลง และละครชุด ซึ่งนักเรียน นักศึกษาที่มีความรู้ด้านภาษาเกาหลี เปรียบเสมือนทูตสันถวไมตรี เชื่อมต่อสายสัมพันธ์ระหว่างคนรุ่นใหม่ของทั้งสองประเทศให้แน่นแฟ้นยิ่งขึ้น อันจะส่งผลดีต่อการพัฒนาความร่วมมือระหว่างกันในทุก ๆ ด้านให้ก้าวหน้าต่อไป
โอกาสนี้รองนายกรัฐมนตรีและรัฐมนตรีว่าการกระทรวงศึกษาธิการสาธารณรัฐเกาหลี รัฐมนตรีว่าการกระทรวงศึกษาธิการ เลขาธิการ สพฐ. และผู้อํานวยการศูนย์การศึกษาเกาหลี (KEC) ได้มอบรางวัลแก่นักเรียน นักศึกษาที่ชนะการแข่งขันกล่าวสุนทรพจน์ภาษาเกาหลีด้วย
**********************************
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี เข้าร่วมประชุมคณะกรรมาธิการสหประชาชาติ ว่าด้วยกฎหมายการค้าระหว่างประเทศ (UNCITRAL) คณะทำงานที่ ๖ ว่าด้วยกฎหมายหลักประกันทางธุรกิจ ณ กรุงเวียนนา ประเ
วันอังคารที่ 18 ธันวาคม 2561
กระทรวงยุติธรรม โดยกรมบังคับคดี เข้าร่วมประชุมคณะกรรมาธิการสหประชาชาติ ว่าด้วยกฎหมายการค้าระหว่างประเทศ (UNCITRAL) คณะทํางานที่ ๖ ว่าด้วยกฎหมายหลักประกันทางธุรกิจ ณ กรุงเวียนนา ประเ
กรมบังคับคดี เข้าร่วมประชุมคณะกรรมาธิการสหประชาชาติ ว่าด้วยกฎหมายการค้าระหว่างประเทศ (UNCITRAL) คณะทํางานที่ ๖ ว่าด้วยกฎหมายหลักประกันทางธุรกิจ ณ กรุงเวียนนา ประเทศออสเตรีย
เมื่อวันจันทร์ที่ ๑๗ ธันวาคม ๒๕๖๑ เวลา ๑๐.๐๐ น. นางสาวรื่นวดี สุวรรณมงคล อธิบดีกรมบังคับคดี ได้เข้าร่วมประชุมคณะกรรมาธิการสหประชาชาติ ว่าด้วยกฎหมายการค้าระหว่างประเทศ (UNCITRAL) คณะทํางานที่ ๖ ว่าด้วยกฎหมายหลักประกันทางธุรกิจ สมัยที่ ๓๔ ณ กรุงเวียนนา ประเทศออสเตรีย ในระหว่างวันที่ ๑๗ – ๒๑ ธันวาคม ๒๕๖๑ เพื่อร่วมพิจารณาร่างคู่มือเชิงปฏิบัติการของกฎหมายแม่แบบว่าด้วยกฎหมายหลักประกัน (Draft Practice Guide to the UNCITRAL Model Law on Secured Transactions) ด้วยกรมบังคับคดีร่วมเป็นคณะทํางานยกร่างพระราชบัญญัติว่าด้วยสิทธิในหลักประกัน พ.ศ. .... ในการประชุมสมัยที่ ๓๔ นี้ ที่ประชุมจะได้พิจารณาและตกลงร่วมกันเพื่อสรุปร่างคู่มือดังกล่าว เสนอต่อที่ประชุมคณะกรรมาธิการสหประชาชาติ ว่าด้วยกฎหมายการค้าระหว่างประเทศ ในการประชุมเดือนกรกฎาคม พ.ศ.๒๕๖๒ ต่อไป และการประชุมสมัยที่ ๓๔ นี้ ถือเป็นการประชุมครั้งสุดท้ายของคณะทํางานที่ ๖ ว่าด้วยกฎหมายหลักประกันทางธุรกิจ การประชุมครั้งนี้มีผู้แทนจากสํานักงานเศรษฐกิจการคลัง กระทรวงการคลัง กรมพัฒนาธุรกิจการค้า กระทรวงพาณิชย์ สํานักงานคณะกรรมการกฤษฎีกา และธนาคารแห่งประเทศไทย เข้าร่วมประชุมด้วย ในระหว่างการพิจารณาร่างคู่มือในช่วงเช้า นางสาวรื่นวดี สุวรรณมงคล อธิบดีกรมบังคับคดี ได้แสดงความเห็นต่อที่ประชุมในประเด็นความหมายของสิทธิในหลักประกัน (Security Right)
รัฐบาลไทย-ข่าวทำเนียบรัฐบาล-ศูนย์บัญชาการเฉพาะกิจรับมือวิกฤตน้ำ
วันจันทร์ที่ 13 มกราคม 2563
ศูนย์บัญชาการเฉพาะกิจรับมือวิกฤตน้ํา
วันจันทร์ที่ 13 มกราคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบตั้งศูนย์บัญชาการน้ําเฉพาะกิจและแผนปฏิบัติการป้องกันและแก้ไขปัญหาวิกฤตน้ํา เพื่อให้เกิดการบูรณาการ ป้องกัน แก้ไข ควบคุม หรือบรรเทาผลกระทบที่เกิดขึ้นได้อย่างทันท่วงที โดยมีนายกรัฐมนตรีเป็นผู้บัญชาการ โดยศูนย์ดังกล่าวจะเป็นเครื่องมือบริหารจัดการทรัพยากรน้ําในกรณีเกิดภาวะวิกฤต เช่น ปัญหาภัยแล้งที่กําลังเกิดขึ้นและมีแนวโน้มรุนแรงกว่าทุกปีที่ผ่านมา ทั้งนี้ รัฐบาลยืนยันจะดูแลเรื่องนี้อย่างดีที่สุด ซึ่งที่ผ่านมาได้เร่งรัดขุดบ่อบาดาล วางท่อส่งน้ํา ก่อสร้างโรงสูบน้ํา จัดหาแหล่งน้ําดิบเพิ่มเติม เป็นต้น อย่างไรก็ตาม ขอความร่วมมือประชาชนและเกษตรกรใช้น้ําอย่างประหยัด เพื่อก้าวผ่านวิกฤตินี้ไปด้วยกัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทส. จัดการประชุมเชิงปฏิบัติการ “มาตรการลด และคัดแยกขยะมูลฝอยในหน่วยงานภาครัฐตามมติ ครม.”
วันพุธที่ 8 สิงหาคม 2561
ทส. จัดการประชุมเชิงปฏิบัติการ “มาตรการลด และคัดแยกขยะมูลฝอยในหน่วยงานภาครัฐตามมติ ครม.”
ทส. จัดการประชุมเชิงปฏิบัติการ “มาตรการลด และคัดแยกขยะมูลฝอยในหน่วยงานภาครัฐตามมติ ครม.”
วันที่ 6 สิงหาคม 2561 เวลา 13:30 น. กระทรวงทรัพยากรธรรมชาติและสิ่งแวดล้อม โดย กรมควบคุมมลพิษ จัดการประชุมเชิงปฏิบัติการ“มาตรการลด และคัดแยกขยะมูลฝอยในหน่วยงานภาครัฐ”เพื่อชี้แจงให้ทุกหน่วยงานภาครัฐได้รับทราบความเป็นมา นโยบาย กรอบแนวทางการดําเนินงานตามมาตรการลดและคัดแยกขยะมูลฝอยในหน่วยงานภาครัฐ และนําไปใช้เป็นแนวทางการดําเนินงานในหน่วยงานได้อย่างเหมาะสมและมีประสิทธิภาพ โดยมีพลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการประชุมมีเจ้าหน้าที่ภาครัฐจาก20 กระทรวง เข้าร่วมการประชุมมากกว่า 500 คนณ โรงแรมรามาการ์เด้นส์ กรุงเทพฯ
“มาตรการลด และคัดแยกขยะมูลฝอยในหน่วยงานภาครัฐ” เป็นหนึ่งใน 5 กิจกรรม ภายใต้โครงการ “ทําความดีด้วยหัวใจ ลดภัยสิ่งแวดล้อม” ที่คณะรัฐมนตรีมีมติเห็นชอบ ในคราวการประชุมคณะรัฐมนตรี เมื่อวันที่ 17 กรกฎาคม 2561 ให้ทุกหน่วยงานภาครัฐดําเนินกิจกรรมที่ส่งเสริมสนับสนุน การลด และคัดแยกขยะมูลฝอยในหน่วยงาน เพื่อให้การจัดการขยะมูลฝอยมีประสิทธิภาพและง่ายต่อการนําไปใช้ประโยชน์ ดําเนินงานพร้อมกันทั่วประเทศ ตั้งแต่วันที่ 1 สิงหาคม 2561 และกําหนดเป็นตัววัดประสิทธิภาพของ หน่วยงานภาครัฐ เริ่มตั้งแต่ปีงบประมาณ พ.ศ.2562 เป็นต้นไป
โดยกิจกรรมภายใต้โครงการดังกล่าวประกอบด้วย 5 กิจกรรม ได้แก่
1.กิจกรรมลด และคัดแยกขยะมูลฝอยในหน่วยงานภาครัฐ
2.กิจกรรมรณรงค์ให้ร้านค้าและตลาดสด ลดให้ ลดใช้ถุงพลาสติก
3.กิจกรรมลดใช้ถุงพลาสติกหูหิ้วและงดใช้โฟมบรรจุอาหารในพื้นที่อุทยานแห่งชาติ
4.กิจกรรมงดการใช้พลาสติกและโฟมในสวนสัตว์ และ
5.กิจกรรมการจัดการขยะบกสู่ทะเลในพื้นที่ 24 จังหวัดชายทะเล
พร้อมทั้งกําหนดให้ผลการลดและคัดแยกขยะมูลฝอยเป็นตัวชี้วัดประสิทธิภาพของหน่วยงานภายในสังกัดกระทรวงฯ เพื่อให้การขับเคลื่อนโครงการนี้เกิดประสิทธิภาพ และประสิทธิผลอย่างเป็นรูปธรรมชัดเจน